**Упознавање корисника услуга (родитеља/старатеља) са**

**Основама ПВО – Године узлета**

* Дете се посматра као активно и компетенто биће које може да учествује у процесу доношења одлука које се њега тичу, које активно учествује и доприноси свом окружењу, као биће пуно различитих потенцијала
* Дете покреће процес сопственог учења. Учење ће сада произилазити из интересовања детета, а неће бити оно што васпитач мисли да је најбоље да дете учи. Учење неће више бити само себи сврха, већ ће се реализовати пројекти кроз које ће дете учити, развијати различите вештине и способности, играће се, истраживаће, водиће процес и слично.
* Вртић постаје заједничко место живљења деце и одраслих
* Мења се улога васпитача. Васпитач сада постаје партнер у игри детета. Његова дужност је да активно слуша и прати дете, адекватно реагује на његове потребе, да на основу дечјих интересовања нуди средства да се пројекат обогати, у случају да деци недостају идеје, васпитач може да понуди своје и да види где ће то да води пројекат.
* Мења се простор вртића. Више није само радна соба место где дете проводи своје време, цео вртић је. Вртић се уређује тако да позива на игру, на истраживање, буди машту, креативност. У вртић се сада уносе материјали који се користе код куће као што су брашно, шећер, со и слично, користе се предмети који се користе код куће, фен за косу, кашика, варјача, шерпе, тањир и слично, наравно безбедност детета остаје на првом месту
* Мења се и улога породице. Са родитељима се граде партнерски односи, планира се њихово укључивање у васпитно-образовни рад, као волонтери, као непосредни учесници активности и слично
* У Основама програма, користе се ресурси и могућности које нуди локална заједница како би се реализовао васпитно-образовни рад: инстиуције културе, спорта, отворени простори, повезивање и сарадња са школама, укључивање чланова локалне заједнице у организацију неких манифестација и слично
* Промене у простору (у собама, ходницима, дворишту)
* Тиме се нуде различити садржају
* Васпитачи прате и ослушкују деци и на основу интересовања, отвара се пројекат
* Препоручује се уношење провокација – нешто што мислимо да би изазвало разна дечија питања. Тако да родитељи, након неког путовања или занимљивог догођаја за њихово дете, могу донети у вртић (наравно у договору са васпитачима) и тиме изазвати дечју знатижељу
* Током месеца ће бити изложен списак и фотографије како би требало неке просторне целине да изгледају и да родитељи (опет у договору са васпитачима) могу да учествују у донирању материјала како бисмо оплеменили просторне целине.
* Све ово у договору са васпитачима, јер не смемо од вртића да направимо вашар. Деци нудимо разнолики садржај и реалне предмете, али и даље морамо водити рачуна о безбедности деце.
* Уређивање вртића ће радити васпитачи са децом. Свакако су и родитељи позвани да учествују. Излагаће се дечји цртежи, продукти, искази.... Можда некоме од одраслих то није естетски, али то има смисла за дете или децу и управо то је и најважније.

**Не, да ли се нама допада, већ да ли то за децу има смисла.**

* Свакако обратите пажњу на те дечје радове и похвалите Ваше дете. Тако им јачамо самопоуздање.
* На основу дечјих интересовања, развијаћемо пројекте. У пројектима ћемо заједно истраживати, јер ми од познатог правимо непознато и идемо у „авантуру“...
* Не очекујте да у вртићу научимо дете да чита, пише, боји до ивице, научи бројеве, боје..... НЕ!!! **Дете у вртићу НЕ УЧИ ДА ЧИТА И ПИШЕ**, то раде учитељи са децом у школи. Мало стрпљења и увидећете да деца много брже уче када их нешто занима. Свакако имајте у виду да је свако дете за себе.
* Радни листови и часописи могу бити у вртићу. Они ће бити на полици и уколико нека деца желе да раде, радиће у њима, али никако нећемо целу групу у одређеном временском периоду, као у школи, ставити за сто и да сви тада морају да раде.
* Не брините, деца ће и даље имати ритуале и рутине – везано за оброке, поспремање собе, поздрављање, лепо понашање...
* **Ми сада широм отварамо врата вртића и позивамо родитеље да дођу и учествују у раду и истражују заједно са својом децом.**
* Очекујте да ћете нас видети и ван вртића, јер на конкретним местима можемо много више видети, истражити, закључити.
* Све је ово ново и за нас, очекујемо стрпљење и сарадњу да заједно све што радимо, управо **радимо због НАШЕ деце**.